Утвърдил:
Директор/Ю.Делчева/

С Т Р А Т Е Г И Я
ЗА РАЗВИТИЕ 
НА  ДЕТСКА ГРАДИНА 

„ПЕРУНИКА”
СЕЛО СОТИРЯ, ОБЩИНА СЛИВЕН, ОБЛАСТ СЛИВЕН

СТРАТЕГИЯ 
ЗА РАЗВИТИЕ НА ДЕТСКАТА ГРАДИНА ЗА ПЕРИОДА 2016–2020 ГОДИНА

ВЪВЕДЕНИЕ
Предучилищното образование като част от организираната социално-педагогическа система, е необходимо да отговори на новите изисквания, пред които е поставено обществото ни.
Детска градина „Перуника”, с. Сотиря, община Сливен в единодействие със семейството полага основите на цялостното развитие на личността , като се изгражда от ранна възраст готовност за желана промяна, умения за проява на собствен избор, на критично мислене и се осигури приемственост в подготовката за училище, гарантираща развитие на индивидуално-творческите способности и равен старт на всички деца.
Стратегията определя актуалните цели дейности за периода 2016-2020 година. Тя се основава на принципите и насоките, заложени в ЗПУО, ДОСПО, държавната образователна политика за учене през целия живот, европейските и националните приоритети в областта на предучилищното възпитание и подготовка, общинската стратегия за развитие за периода 2016-2020 г., специфичните условия на детската градина,  демографските условия на населеното място и социалните потребности на общността. Разработена е в унисон с идеите на Световната организация по предучилищно образование ОМЕП . Стратегия за образователна интеграция на децата и учениците от етническите малцинства, Национална стратегия за младежта (2010-2020г.), стратегия на ЕС „Европа 2020“ Образованието и грижите в ранна детска възраст (ОГРДВ Стратегията включва Програмна система на детската градина, която компилира цялостната концепция за развитието на детето, съобразно ДОСПО за постигате на качествена образователна услуга и продукт за удовлетворяване потребностите на децата, родителите, учителите и обществеността.   
Стратегията анализира силните страни и вероятните трудности и проблеми за реализирането и.
Детската градина е първа, осъзната, основополагаща степен в образованието и възпитанието на децата от 2 до 7 годишна възраст. Тук се провокира желание за знания, нагласа за учене у най- малките и се дава възможност за изучаване на българския книжовен език.
Детска градина „Перуника", село Сотиря, община Сливен е желана територия от децата и осъзната необходимост в бита на семейството. Пред бъдещите граждани на обединена Европа ще стоят нови предизвикателства и отговорности и детската градина е институцията ,която трябва да ги подготви за това.
Сама по себе си детската личност е уникална. В процеса на опознаване на света, децата трябва да се насърчават, подкрепят, насочват, за да развият индивидуалния си потенциал. Всяко дете трябва да получи възможност за социализация и равен старт за качествено образование.
	Основните акценти в предложената стратегия са следните:
I.УВОДНО- АНАЛИТИЧНА ЧАСТ
1. Демографски условия
Детска градина „Перуника" се намира в село Сотиря. Населението на селото се състои от различни етноси .Тя е създадена през 1972г. В този си вид  детската градина съществува от 1995 година, когато по решение на Общинското ръководство на град Сливен се премества в сградата на жилищен блок преустроен за детска градина, отговаряща на всички изисквания за такъв тип заведения.
Създадени са необходимите условия за осъществяване на задължителната предучилищна подготовка по Чл.20, ал.1 в съответствие с изискванията и подзаконовите актове по прилагането на Закона за изменение и допълнение на ЗНП от 05.10.2010 г.
2.Вид на детската градина
Детската градина е общинска собственост и е с целодневен  и полудневен режим на работа. В нея се приемат деца от 2 до 7 годишна възраст.
В момента в детското заведение се възпитават и обучават140деца От тях:2г-…2……….. деца, 3 г…6.. деца, 4 г.-…13 ….. деца, 5 г- …68….. деца, 6 г.-…55 …… деца.
Децата са  разпределени в  една разновъзрастова група на целодневен режим и шест полудневни подготвителни групи 5 и 6 годишни деца.
Посещаващите детската градина са деца от малцинствен произход. Целодневната група обхваща деца на семейства от селото от различни етноси. Полудневните подготвителни групи са съставени от деца, чийто семейства са с нисък социален статус.
3. Материално- културна среда
В  Детска градина „Перуника" са създадени необходимите материално- културни условия за отглеждане, възпитание и обучение на деца от 2 години до постъпването им в първи клас.
Сградата е монолитна, на три етажа, в която се помещават седем групи деца. На първия етаж се помещават 4 полудневни подготвителни групи 5 и 6 годишни и на втори етаж 2 полудневни подготвителни групи 5 и 6 годишни .Четирите полудневни подготвителни групи 5 и 6 годишни притежават три занимални, гардеробни, офиси и санитарни възли. Поради недостиг на занимални, шест групи са на двусменен режим. Групите на втория етаж са: със самостоятелна занималня-спалня, офис, гардеробна и санитарен възел е целодневната смесена група, а две петгодишни групи са на двусменен режим в една занималня със санитарен възел и гардеробна. Цялата сграда е с подменена PVC дограма и подова настилка. Ремонтирани са и санитарните възли.. На третия етаж се намират, кухнята, кабинета на директора, учителската стая и стаята на домакина. 
Материално-образователната среда в детската градина е функционална, мебелировката е обновена, осигурени са дидактични и технически средства .

II.ОСНОВНА ЧАСТ
1.Основни моменти в Стратегията за развитие на ДГ „Перуника"
1.1	Мисия на детската градина
Детската градина развива добрите начала у детето и позитивното в него, утвърждава ценностите на съвременната цивилизация, приема и цени различието. Гарантира равно качество на услугите за всички деца. В нея се отглеждат, възпитават и обучават деца от 2 до 7 години и се извършва подготовката им за постъпване в първи клас. Възпитанието и обучението в детската градина се извършва според държавните образователни изисквания за предучилищно възпитание и подготовка, и се осигурява готовност на децата за училище.
 Детското заведение е среда, където децата усвояват на достатъчно добро ниво официалния български език, което ще им осигури равен старт, достъп и възможност за качествено образование. Тя поставя фокуса върху развитието на личността на всяко дете. Допринася за постигане на устойчив обществен и икономически просперитет при утвърждаване на демократичните ценности, уважението към различието, социалното сближаване, активното гражданско участие и междукултурния диалог. Възпитава в разбирането, че приобщаването в образователната система на всички деца е ценност за цялото общество и негова грижа.
1.2. Визия на детската градина
Детската градина е център за развитие на личността и на общността. Като публична институция, тя служи на хората и на техните постоянно променящи се нужди и интереси.	Детската градина е желана територия от децата. Тя е необходимо първо стъпало в системата на народната просвета, където в дух на доброжелателност, толерантност децата трупат познавателен опит за света, играят, общуват и се забавляват. Сред игри и занимания децата общуват, опознават себе си и другите.
В управлението на процесите са включени родители, деца и други членове на общността, като участващите страни работят в сътрудничество и партньорство.
В детското заведение се създават благоприятни условия за развитие на детската личност, за съхраняване и обогатяване на традициите на детската градина. Място, където децата ще се запознаят с добрите етнографски традиции,   и ще се възпитават в любов към родното място, родния край.

1.3 Основна цел и приоритети

Създаване на условия за разгръщане на индивидуалния потенциал на всяко дете, удовлетворяване на потребностите му от развитие, самочувствие и самоувереност чрез прилагане на педагогически технологии на обучение с ясно изразена интерактивна и иновационна насоченост.
Изграждане на хуманна , функционална и позитивна образователна среда в детското заведение, осигуряваща равен шанс и достъп за свободен избор и качествено предучилищно възпитание за всички деца.

Дейностите, свързани с реализирането на стратегията за  развитие на детската градина, се отнасят до:
Дейности в организационната сфера
Дейности в педагогическата сфера
Дейности в административно-стопанската сфера
. 
Приоритети 1 
1. Изграждане на мобилна педагогическа среда за активно развитие на всяко дете. 

2. Качествен възпитателно-образователния процес по направления на ДОС. 
3.Обновяване на системата за квалификация в детското заведение с цел професионално развитие и себеизява на учителите. 

.	
Дейности:
-създаване на благоприятна материално- културна среда;
-създаване на подходящ психологически климат в детското заведение чрез добронамереност, толерантност, внимание към личността на детето;
-оптимално планиране, подбор и подреждане на образователното съдържание , избор на различни технологии, методи, средства и нагледни материали за работа от учителя;
-създаване на условия за развитие на личността на детето във всеки един режимен момент в детската градина и чрез празници и развлечения;
-стимулиране творческите заложби на децата чрез игра и общуване, осигуряване на условия за занимания по интерес.

Приоритет 2
Социализация на детето, осигуряване на по-висока социална активност и даване на равен старт и достъп до образование на всички деца. Необходимо е детето да излезе извън семейната среда, да открие себе си във взаимоотношенията си с връстниците и възрастните.
Дейности:
-създаване на условия за постигане на социално и нравствено поведение на децата чрез всеки един режимен момент;
-създаване на условия за познавателно мотивиране на децата в детското заведение;
-постигане на определено ниво на езикова социализация чрез реч, игра и особено използването на дидактични игри с възпитателни и образователни цели;
-да се осъществи по- тясна връзка със семейството, с цел утвърждаване на детското заведение като необходимост в бита на семейството.
			
Приоритет 3
Интеграция на децата от малцинствен произход и осигуряване на възможност за преход в по- високо образователно равнище. Получаване на качествено образование.
Дейности:
-работа на директора и учителите за обхващане на децата, които не посещават детската градина, всекидневното им присъствие и повишаване посещаемостта в детското заведение;
-индивидуална работа с всяко дете в детската градина;
-работа с родителите;
-интеграция на децата чрез общуване на български книжовен език
-стимулиране и осигуряване от учителя на условия за постигане на личен успех и самоутвърждаване на всяко дете.

Приоритет 4
Осигуряване на условия за децата от малцинствен произход за овладяване на добро ниво на българския книжовен език с цел подготовка на детето за училище.
Дейности:
-работа с учебните помагала по всички образователни направления;
-създаване на детска библиотека;
-използване на богато илюстрована детска литература;
-използване на стихотворения, песни и игри;
-общуване с връстници и възрастни от равностойна позиция;
-създаване на интерес и стимул у децата за участие в организираните мероприятия.

Приоритет 5
Приобщаване на децата към народните традиции, културните ценности и възпитание в любов към природата и родния край.						
Дейности:
-предоставяне възможности на децата да участват активно в живота на детската градина чрез провежданите празници и развлечения;
  -участия на децата в пресъздаването на народните обичаи като 
  Коледуване,Кукери, Лазаруване, Великден и др.;
 -формиране на екологично поведение на детето чрез работа в природния кът и            игри с познавателно- образователна цел;
-присъствие на националните символи- знаме,герб и химн на Р България, както и знаме на ЕС в детската градина;
-оформяне на етно- кът.

Приоритет 6
Опазване живота и здравето на децата. Осъществяване на по-тясна връзка със семейството и родителите, в дух на сътрудничество, уважение, доверие и взаимопомощ.

Дейности:
-срещи и разговори с родителите;
-табло за родителите с нагледна информация за постиженията на децата;
-кът за родителите със здравни съвети за развитието на децата;
-всекидневно уведомяване на родителите за поведението на детето и поощряване на положителните му постъпки;
- създаване на библиотечен кът с педагогическа литература за родители.

2. Дейности за реализиране на стратегията на развитие на ДГ „Перуника"

2.1 Дейности в организационната сфера
Стратегията за развитие на детската градина определя дейностите, чрез които тя ще се реализира. Постигането на оптимална организация по различните направления от живота в детско заведение ще доведе до по-пълното реализиране на приоритетите в стратегията.
2.1.1 Деца
	Децата са  разпределени в  една  разновъзрастова група на целодневен режим и шест полудневни подготвителни групи ,3 групи с 5годишни деца и 3 групи с  6 годишни деца.
В ДГ” Перуника” се приемат деца от 2 до 7 годишна възраст  по желание на родителите /съгласно ЗПУО/ изразено с писмено заявление. Групите се оформят по възрастов признак , по желание на родителите и  правилата за прием. Приема се осъществява от 01.06 на  всяка календарна година за деца навършили 2 годишна възраст в съответната година.За деца , подлежащи на задължително предучилищно обучение на 5 и 6 годишна възраст, както и такива непосещавали детската градина приема е от 15.09.За останалите  приема е целогодишен при наличие на свободни места в целодневната група.
Не се допуска подбор по пол, етническа и религиозна и социална принадлежност. Зачитат се Конвенцията за правата на детето, Закона за закрила на детето и Конституцията на Република България.Посещаващите детската градина са деца от малцинствен произход. Целодневната група обхваща деца на семейства от селото от различни етноси. Полудневните подготвителни групи са съставени от деца, чийто семейства са с нисък социален статус.	

Силни страни

Затрудняващи моменти	
-Детското заведение работи с пълен капацитет групи;
-Децата са психически и физически здрави  правилно развити;
-Преместване на децата има само при промяна местоживеенето на семейството;
-Висок процент обхванати 5 и 6 годишни деца;
Има приемственост между детска градина и училище;
-Осигурено е здравно обслужване и здравна профилактика от личните лекари в селото;
-Сътрудничество и взаимопомощ с обществени и културни институции,НПО и родители.
	-Допускане на посещаемост над определената норма в целодневната група, което предполага по- голямо напрежение и невъзможност за индивидуална работа;
-Нисък процент на обхванати 3 и 4г деца поради липса на база и невъзможност на родителите да заплащат такса;
-Двусменен режим на работа на полудневните групи, поради липса на помещения за всяка група;
-Няма медицинско лице на щат в детската градина;
-Материалната база е  недостатъчна,детската градина се помещава в приспособена за целта сграда;
-Детската градина се намира в населено място с преобладаващо ромско население, поради което често е подлагано на кражби.	
Вътрешен потенциал	
-Разчитане на творческия заряд,креативност и любознателност на децата.
-Поощряване на позитивното общуване между децата и стимулиране на познавателната активност.
-Намаляване на напрежението, тревожността и агресивните прояви.
-Диагностициране на изоставането в развитието и създаване на адекватни условия за индивидуално прогресивно развитие. 
2.1.2 Формиране на екип
1.Численост:
Общата численост на персонала в ДГ”Перуника” е 13.
Педагогически персонал-9, от тях
•	1 директор
•	8 детски учители , от които 1  старши учители и 7 учители, 
Непедагогически персонал –4, като от тях 2,5 са помощно-обслужващ персонал и,5 работници : домакин 0,5, пом.възпитатели-2, готвач -0,5 и прислужник/чистач-1
2.Възраст:
Средната възраст на педагогическия персонал е 40 години.
Средната възраст на помощно–обслужващ персонал е  45
години.
3.Образователен ценз:
3.1.Педагогически персонал:
•	с висше образование,
с образователно-квалификационна степен -магистър 4
 с висше образование, с образователно-квалификационна степен -бакалавър-4
•	средно общо 4+1
с 4-то ПКС -4 човека

Силни страни	
Затрудняващи моменти

Квалифициран педагогически персонал с опит и стаж;
- Утвърдена екипност на различни 
равнища;
- Много добра вътрешно методическа квалификация,съдействаща развитие на творческите интереси и квалификация;
- Създадени условия за лична изява и 
професионална удовлетвореност;
- Работа в екип на различни нива-
педагогически и обслужващ персонал;
- Дългогодишна съвместна работа, с чувство на професионална принадлежност и ангажираност към просперитета на детската градина;	
- Възможност директора сам да прави подбор при назначаване на персонал;
-Осигурена здравна профилактика и 
мониторинг на работното място от лицензирана фирма.

	-Липса на методист или психолог,
които биха били полезни в подобряването качеството и ефективността на ВОП/вътрешно образователен проект/ и ежедневната работа с учители ,родители и деца;
- Необходими са повече участия в курсове за поддържаща квалификация към специализираните департаменти на педагогическите факултети към различните университети и РУО Сливен
-Недостатъчна квалификация на учителите по отношение интегрирането на деца със специални образователни потребности и корекция на така наречените „трудни ”деца;
- Недостатъчна мотивация за 
придобиване и повишаване на ПКС;
- Недостатъчни умения на учителите за работа по европейски проекти
-Прекалена административна натовареност на директора.
-Незаета позиция на главен учител, който  да се включи в подобряване качеството и ефективността на ВОП и ежедневната работа с учители, родители ,деца.

	

Вътрешен потенциал
-Пълноценно използване на  компютри и мултимедия чрез провеждане на обучения и мобилизиране творческия потенциал на целия колектив.
-Мотивиране на учителите да развиват компютърни умения и чужди езици.
-Придобитите умения и знания от втора специалност или специализации да станат достояние на целия педагогически екип чрез различни форми

2.2.Възпитателно -образователен процес
В детската градина  възпитателно –образователната работа се осъществява - по образователни направления и ядра съобразено с ДОС.
 Учителските екипи прилагат образователна стратегия, която е съобразена с възрастовите особености на децата, индивидуалното им развитие, нивото на владеене на български език и мотивационни потребности.В процеса на възпитателно-образователната работа се прилагат различни педагогически подходи , които осигуряват емоционален и социален комфорт на децата.

Силни страни	Затрудняващи моменти	
-Създадени са условия за” равен старт”на децата;
-Създадена е оптимална образователна среда, осигуряваща активно участие на децата в различните дейности ,способстваща за пълноценна реализация на детските възможности;
-Осигурява емоционален комфорт за създаване н позитивна мотивация у децата;
-Създаден подходящ психологически климат в детското заведение чрез добронамереност, толерантност, внимание към личността на детето;
-Стимулирани са творческите заложби на децата чрез игри и общуване, осигурени условия за занимание по интереси;
-Популяризиране, изява и презентация на творчеството на децата-изложби, участия в конкурси, концерти, базари и др.;
-Приобщаване на децата към националните ценности и традиции
	-Недостатъчна превантивна педагогика;
-Дефицит във физическото развитие .
-Няма физкултурен салон ,занималните са малки ,няма спортни площадки за всяка група.
-Липсва национален одобрен инструментариум за диагностика;
	
Вътрешен потенциал
-Овладяване  на принципите и методите на позитивното възпитание, чрез самоподготовка, вътрешна и външна квалификация;- Насърчаване на педагогическия персонал за допълнителна, надграждаща квалификация. За това трябва да се показва, поощрява и оценява всеки успех;
- Провеждане на вътрешно- квалификационни форми, като дискусии, семинари тематични срещи, практикуми, открити ситуации за прилагане на нови методи на работа, решаване на казуси и др;
-Използване на мултимедийни продукти в процеса на подготовката за работа на учителите и възможностите на информационно- комуникационните технологии;
-Информационно осигуряване чрез използването на педагогическа литература, вестници, печатни издания, специализирана детска литература и по възможност абонирането за такива;
-Познаване и спазване на ДОС за предучилищно възпитание и подготовка и ДОС за документите в системата на народната просвета, програмите за възпитателна работа одобрени от МОН, нововъведенията, нормативни документи и др.;
-Запознаване с добри педагогически практики, с цел качественото им прилагане в детското заведение съобразно нивото на развитие на децата.
2.3.Учебно-техническа и материална база
 В  детска градина „Перуника" са създадени необходимите материално- културни условия за отглеждане, възпитание и обучение на деца от 2 години до постъпването им в първи клас. Недостатъчен сграден фонд . Сградата е приспособена за детска градина, намира се в жилищен блок заедно с кметство и здравни служби
Сградата е монолитна, на три етажа, в която се помещават седем групи деца. На първия етаж и втория се помещават 6 полудневни подготвителни групи 5 и 6 годишни .Шесте полудневни подготвителни групи 5 и 6 годишни притежават три занимални, гардеробни, офиси и санитарни възли. Поради недостиг на занимални, шест групи са на двусменен режим. Групите на втория етаж са: със самостоятелна занималня-спалня, офис, гардеробна и санитарен възел е целодневната смесена група, а две петгодишни групи са на двусменен режим в една занималня със санитарен възел и гардеробна. Цялата сграда е с подменена PVC дограма и подова настилка. Ремонтирани са и санитарните възли.. На третия етаж се намират, кухнята, кабинета на директора, учителската стая и стаята на домакина. 
Материално-образователната среда в детската градина е функционална, мебелировката е обновена, осигурени са дидактични и технически средства за качествен възпитателно-образователен процес.Създадени са кътове по интереси във всички възрастови групи.
Достатъчен библиотечен фонд-периодичен печат, специализирана педагогическа литература, утвърдени учебни помагала и други.
УТС-учебно- технически средства, подпомагащи педагогическият процес-компютри,лаптопи,  принтери, мултимедиен проектор, ДВД, касетофони, телевизори, музикална уредба.
 Малък  двор,затрудняващ дейностите на открито.	
Силни страни	Затрудняващи моменти	
-Ремонтиран сграден фонд
-Детското заведение разполага с необходимите учебно- технически средства
-Подменена дограма, покрив,подова настилка
-Боядисани и освежени стаи и тераси
	-Недостатъчно занимални за всички групи /Работи се на двусменен режим/;
-Липса на кабинети по, музика ,БДП;
-Липса на физкултурен салон;
Малък двор,без спортни площадки за всяка група	
Вътрешен потенциал
-Търсене на възможности за включване на нови спонсори в различните дейности;
-Включване в общински програми за ремонти и реконструкции;
-Кандидастване по национални и европейски фондове и програми за благоустройство на сградата и двора на детското заведение /Детското заведение има опит в проекти за благоустрояване/;
-Мотивиране на родители и деца за собствен принос към обновяване на материално –техническата база.
2.4.Финансиране
Финансово осигуряване: Финансирането на детската градина се осъществява от държавния и общински бюджети. Детското заведение  е на делегиран бюджет;
Работните заплати и осигурителните плащания са разходи от държавния бюджет. Заплатите на учителите са обвързани с национални програми-диференцирано заплащане, кариерно развитие и др.Разходите за издръжката са перо от държавния и общински бюджети. Родителите заплащат такси според Закона за местните данъци и такси. Освен тях родителите заплащат и за дейности извън Държавните образователни изисквания.	

Силни страни	Затрудняващи моменти	
-Наличие на вътрешни правила за труд и работна заплата;

-Привличане на дарения от спонсори;
	 -Липса на средства за саниране на сградата 
-Необходимо е разширение на сградния фонд на детската градина;
 -Недостатъчно активиране на родителите за участие в благоустройството и обогатяването на материалната база.	
	
Вътрешен потенциал
-Мотивиране на родителите към спомоществователство.
-Кандидатстване и включване в различни проекти и програми.
 2.5.Външни фактори
С цел ефикасното и оптимизирано организиране и реализиране дейността на детското заведение трябва  се осъществява тясна връзка на ниво:
Семейна общност и родителите на децата
 Община Сливен:
Комисията по образование,  култура и вероизповедание. към Об. С-град Сливен
РУО Сливен
Министерството на образованието и науката
Неправителствени организации- 
Институции :Читалище в с.Сотиря, Куклен театър, ОУ „Отец Паисий”с.Сотиря и др.	

Силни страни	Затрудняващи моменти	
-Педагогическият екип работи в тясно сътрудничество и партньорство  :
-с културни и държавни институции;
-Установени традиции с ОУ„Отец Паисий”с.Сотиря;
-Участва в различни мероприятие на местно ниво;
-Създадени са ползотворни връзки с обществени организации и институции-читалище, Куклени театри и др.
-Връзки с НПО;
-Включване на родителите в прекия образователно-възпитателен процес 
	-Липса на трайни контакти с фирми и спомоществователи;
-Недостатъчно е прилагането на разнообразни инициативи за повишаване активността на родителите;
-Недостатъчно е включването на родителите в образователни инициативи на детската градина.	

Вътрешен потенциал

-На базата на досегашен опит може да се създаде нов тип отношения на сътрудничество и взаимопомощ със семейството чрез нетрадиционни форми/Посещения и включване на родителите във ВОП/- „Ден на отворените врати”, Библиотека за родители и др.
-Създаване на система за външна изява на деца и учители;
-Създаване на система за обмен на информация със семейството и училището.

3.Идентификация на проблемите
3.1 Общи проблеми 
 -Липсва национален инструментариум за диагностика;
-Недостатъчно финансова осигуреност на цялостния процес в детската градина-закаляване, квалификация, съвременна образователна и здравословна среда и др.

3.2 Специфични проблеми
-Затруднена идентификация на нестандартните деца и липса на адекватна корекционна дейност;
-Липса на съвместна /със семейството/ закалителна програма за деца;
-Остаряла материална база;
-Проблеми с родителите- неразбиране целите на детското заведение, разминаване на критериите за развитие на децата и др.;
-Увеличаващи се прояви на агресивни нагласи в предучилищна възраст.

4.Дейности за постигане на целите

4.1 Административно-стопанска дейност

4.1.1.Популяризиране на дейността и постиженията на детското заведение-интернет страница на детската градина ;
4.1.2.Включване в различни проекти за набиране на допълнителни средства;
4.1. 3.  Търсене на нови контакти с институти, фондации и организации за подпомагане дейността на детската градина
4.1.4. Популяризиране на постижения на деца и учители:
.4.1.5. Стимулиране и мотивиране изяви на деца и учители.
4.1.6. Търсене на допълнителни средства за финансиране на дейностите.

4.2. Образователно-възпитателна дейност.
4.2.1. Използване на съвременни методи и подходи за развитие – автодидактични игри и материали, интерактивни методи, компютърни програми и др.
4.2.2. Използване на индивидуална и групова организация на работа.
4.2.3. Обогатяване системата на диагностиката като задължителна практика. Създаване на набор от апробирани тестове за всяка група.
4.2.4. Усъвършенстване процесите на планиране, организиране и провеждане на съдържателен педагогически процес.
4.2.5. Въвеждане на нетрадиционни, интерактивни техники за „нестандартните“ деца.
4.2.6. Сформиране на школи по интереси :
–	за децата – рисуване,  приложни техники и др.;
–	за родителите – „училище за родители“.

4.3. Квалификационна дейност
4.3.1. Създаване на информационна банка – библиотечен, мултимедиен фонд, портфолиа по проблемни области.
4.3.2. Осигуряване условия за участие в квалификационни форми на различни равнища. 
4.3.3. Обмяна на опит – паралелно, допълващо, циклично – по проблемни области.
4.3.4. Включване на учителите в курсове за придобиване на по-високи ПКС.
4.3.5. Включване в обучителни програми за работа с мултимедия, чужд език и педагогически иновации.

4.4. Социално-битова и финансова дейност
4.4.1. Обогатяване и поддържане на материално-техническата база:
	осигуряване на образователни компютърни програми за децата от всички групи;
	осъвременяване на интериора на всички занимални;
–	саниране на сградата;
	– 	обогатяване на игровата и дидактичната база.
4.4.2. Контрол за правилно разпределение на финансовите средства.
4.4.3. Осигуряване на медицински и здравен мониторинг на персонала.
4.4.4. Организиране на различни „антистрес“ дейности – походи, спорт, културни дейности и др.

4.5. Финансово осигуряване изпълнението на стратегията
4.5.1. Финансиране от държавния и общинския бюджет.
4.5.2. Разработване на проекти с външно финансиране.
4.5.3. Привличане на спонсори.
4.5.4. Реализиране на благотворителни кампании.
4.5.5. Собствен труд на служители на детската градина.
4.5.6. Организиране на трудодни с участието на учителската общност.
4.5.7. Безвъзмезден труд за ремонти и дейности .

5. Очаквани резултати
5.1- подобрена и обогатена МТБ;
5.2- обхванати повече деца на 3, 4 годишна възраст;
5.3- интегрирани и социализирани деца от етническите малцинства;
5.4- овладян книжовен български език от децата;
5.5- създадени условия за формиране на положително отношение към училището от 5.6децата от подготвителните групи;
5.7- създадена оптимална образователна среда, осигуряваща активно участие на децата в различните дейности и способстваща за пълноценната реализация на детските възможности;
5.8- овладени знания и умения за здравословен начин на живот;създадени  устойчиви механизми и инструменти за гарантиране на сигурността и здравето на децата;
5.9- изградени навици по БДП;
5.10- реализирани проекти;
5.11- осъществена по-тясна връзка със семейството;
5.12- повишена квалификация на педагогическия и непедагогическия персонал;
5.13-осигурени допълнителни средства за финансиране.

МОНИТОРИНГ НА СТРАТЕГИЯТА

1. Периодично съпоставяне на планираните цели и постигнатите резултати.
2. Периодично отчитане на информацията по различните дейности, залегнали в стратегията.

ИМИДЖ И МАРКЕТИНГОВ ПОДХОД ЗА ПОПУЛЯРИЗИРАНЕ НА ДЕЙНОСТИТЕ НА ДЕТСКАТА ГРАДИНА

1. Допълване на информацията, популяризиране на дейностите и постиженията на детската градина в интернет страница на с. Сотиря, Община Сливен.
2. Участие в изложби, конкурси и други обществени прояви.
3. Участие в регионални инициативи.
4. Търсене на нови контакти с различни обществени, културни държавни институции с цел подпомагане дейността на детското заведение.

III. ЗАКЛЮЧИТЕЛНА ЧАСТ

Представената стратегия за развитието на  детска градина „Перуника”, село Сотиря, община Сливен подлежи на оптимизиране чрез нови идеи, подходи, методи и средства за работа, участия в проекти и сътрудничество с фондации, неправителствени организации и институциите в община Сливен, занимаващи се с проблемите на етническите малцинства. Ще се приветстват положителни идеи с цел развитието на детската градина, съобразно новите изисквания
Поставените цели в представената стратегия за развитието на  Детска градина ще отчитат постоянно променящи се обстоятелства и състоянието на ресурсите - кадрови, финансови, материално -технически, информационни и т.н.
Осъществяването на тези цели би повишило ефективността във функционирането на детската градина като социално звено, осъществяващо специфична обществена поръчка.
Реализирането на целите в единство би обезпечило повишаването на престижа на детското заведение и осигуряване на неговия просперитет.

Приложения:
1.Програмна система на детската градина

Стратегията е приета на Педагогически съвет –Протокол №1 от 17.09.2018
                                                                               Директор: /ЮРКА ДЕЛЧЕВА/